Küüslauk

Küüslauk (Allium sativum) on laugu perekonda kuuluv mitmeaastane taime- ja köögiviljakultuuri liik, mida kasvatatakse harilikult kas ühe- või kaheaastasena.

Klassifikatsioon
Raunkiæri eluvormiliigituses (Christen C. Raunkiær) kuulub küüslauk geofüütide hulka.

Küüslaugu biosüstemaatika pole päris selge. 1601. aastal kirjeldas Carolus Clusius küüslauku oma teoses "Rariorum plantarium historia" ilmselt metslauguna (Allium scorodoprasum).

Botaanikud Johann Heinrich Friedrich Link ja Johann Christoph Döll väitsid, et taim on Allium sativumi varieteet ophioscorodon.

Botaanik Heinrich Adolph Schrader andis küüslaugule ladinakeelse teadusliku nimetuse Allium controversum. Botaanik Eduard August von Regel toetas Schraderi ettepanekut controversum'i osas, kuid tema arust oli taimeliik sellegipoolest sativum ja küüslaugutaime nimetus Allium sativum var. controversum.Marian Coonse. "Onions, Leeks, and Garlic: A Handbook for Gardeners", lk 65, 1995

Helm (1956) kirjeldas küüslaugul kolme teisendit: Allium sativum L. var. sativum, Allium sativum var. ophioscorodon ja Allium sativum L. var. pekinense (Prokh).

Paljud autorid tunnistavad küüslaugutaimel kaht teisendit: 
Allium sativum var. sativum 
Allium sativum var. ophioscorodon (Link) Döll (sün.: Allium ophioscorodon Link).Allium sativum var. ophioscorodon - Rocambole, Schlangen-Knoblauch, vaadatud 06.05.2014(saksa keeles)

Allium sativum var. sativum

Lühike iseloomustus:
mitteõitsev (mitteputkuvad);
õisikuvart ja õisikut ega sigisibulaid ei kasva;
suured liitsibulad, mille küüslauguküünte suurus ja arv (8–60) on varieeruv;
pikem säilivusaeg;
hõlpsasti küüslaugupatsi punutavad;
aianduses nimetatakse rühmadena: Artichoke ja Silverskin.

 Allium sativum var. ophioscorodon 

Lühike iseloomustus:
õitsev (putkuv);
kasvatab kurvilise või silmustega õisikuvarre, õisiku ja sigisibulad;
õied kas valged, punased või roosad;
liitsibulad on väiksemad ja neid on vähe;
küüslauguküüned on ühtlasema suurusega ja ümbritsevad küüslaugu õisikuvart ühe kihina;
pikem säilivusaeg;
kasvuperioodile võiks soovitatavalt eelneda külmaperiood; 
aianduses nimetatakse rühmadena: Purple Stripe, Porcelain, Rocambole.Michele Meyers, Garlic: An Herb Society of America Guide, ©2004, 2006 The Herb Society of America, lk 39 – 40, vaadatud 22.05.2014 (inglise keeles)
laiad lehed, mis on 'kokku põimunud'.Michele Meyers, Garlic: An Herb Society of America Guide, ©2004, 2006 The Herb Society of America, lk 40, vaadatud 22.05.2014 (inglise keeles)

Cronquisti süsteemis (1981) kuulub küüslauk liilialiste sugukonda laugu perekonda.

Fülogeneetiliste analüüside ja morfoloogiliste indikaatorite järgi liigitasid Maas ja Claas (1995) küüslaugutaimed nelja rühmaM. N. Normah, H.F. Chin, Barbara M. Reed. "Conservation of Tropical Plant Species". lk 386, Springer 2013:
Longicuspis-rühm
Ophioscorodon-rühm
Sativum-rühm
Subtropical-rühm.

Fritsch ja Friesen (2002) jaotasid küüslaugu leviku alusel mitteformaalsetesse rühmadesseJames L. Brewster. "Onions and Other Vegetable Alliums". Crop Prduction Science in Horticuluture , CABI, lk 15—16, 2008: 
Longicuspis-rühm (Kesk-Aasias)
Ophioscorodon-rühm (Kesk- ja Ida-Euroopas)
Pekinense-rühm (Hiinas)
Sativum-rühm (Vahemere maades)
Subtropical-rühm (Indias, Vietnamis ja Birmas – mugulad väiksepoolsed, söögiks tarvitatakse värskeid lehti).

APG III süsteemis (2009) kuulub küüslaugutaim asparilaadsete seltsi, amarülliliste sugukonda.

Mitteformaalne klassifitseerimine
Söögiküüslaugu klassifitseerimine
Küüslauku on püütud liigitada ka õitsvateks (putkuvateks) (Allium sativum var ophioscorodon) ja mitteõitsvateks (putkumatuteks) küüslaukudeks (Allium sativum var sativum). Arvatakse, et õitsvad küüslaugud on kujunenud mitteõitsvatest küüslaukudest.

Ron L. Engelandi klassifikatsioon

Ron L. Engeland kirjeldas (1991) 5 tüüpi küüslauke. Wisconsini Ülikooli juures töötava dr. Phil Simon'i poolt 1993 aastal läbi viidud esialgsed geneetilised uuringud kinnitasid Engelandi klassifikatsiooni. Engeland on hiljem seda klassifikatsiooni täiendanud.

Engeland klassifitseerib küüslaugud taime enda, liitsibula ja küüslauguküüne välisvormi alusel 8. põhirühma: Artichoke-, Asiatic-, Creole-, Porcelain-, Purple Stripe-, Rocambole-, Silverskin- ja Turban-rühma.

Lisaks liigitatakse Purple Stripe - rühm omakorda allrühmadeks: Purple Stripe, Mottled ja Glazed. Viimastel aastatel on pakutud lisaks veel ka Middle Eastern-rühma.Garlic Pages Frequently Asked Questions, vaadatud 13.05.2014Hood River Garlic, vaadatud 13.05.2014

Mõnikord on kataloogides ja kirjanduslikes allikates neid rühmi nimetatud ka sortideks, kuid botaaniliselt ei loeta need siiski küüslaugusortideks.Michele Meyers. Garlic: An Herb Society of America Guide, 2004, 2006 The Herb Society of America, lk 7 

 Levila 
Vavilovi (1951) ja Kazakova (1971) arvates pärineb küüslauk Kesk-Aasiast. Tema esitaimeks looduses on pakutud pikatipulist lauku (Allium longicuspis), tõenäoliselt on see taim kas küüslaugu metsik eellane või metsik esivanem.Chittaranjan Kole. "Genome Mapping and Mlecular Breeding in Plants. Vegetables", 12. peatükk, P. F. Cavanagro, C.R. Galmarini, lk 349, 2007, Springer, ISBN 978-3-540-343350

Küüslaugu esivanemaks on (2008) pakutud ka taime Allium tuncelianum.Meryem Ipeka, Ahmet Ipekb, Philipp W. Simonc, Genetic characterization of Allium tuncelianum: An endemic edible Allium species with garlic odor. Lühikokkuvõte, Scientia Horticulturae, 115. köide, nr 4, 21 veebruar 2008, lk 409–415, vaadatud 10.05.2014)

Pikatipuline lauk ja Allium tuncelianum on geneetiliselt identsed küüslauguga kuid DNA-analüüsi kohaselt ei ole need taimed küüslaugu esivanemad (Block, 2010).Chittaranjan Kole. "Wild Crop Relatives: Genomic and Breeding Resources: Vegetables", lk 3, 2011, Springer

Küüslauk pärineb tõenäoliselt Aasia läänepoolsetelt aladelt ja teda kasvatatakse kogu maailmas parasvöötmes ja subtroopikas.Ain Raal, "Tervist ja vürtsi maailma maitsetaimedest", Valgus, 2005, lk 157 Küüslaugu looduslikke vorme leidub tänapäevalgi Põhja-Indias, Altais ja Pamiiri piirkonnas.

Kirjeldus
pisi|left|Sigisibulad
Küüslaugutaim kasvab 30–90 cm kõrguseks. Maa-aluseks osaks (ja ka mullas talvituvaks osaks) on liitsibul, mis koosneb kuivsoomustega ümbritsetud umbes 12 tütar- ehk kõrvalsibulast, mida nimetatakse küüslauguküünteks. Sibul ja küüned on kaetud väga õhukese valkja membraaniga. Peasibulast lähtuvad torujas vars ning pikad, kitsad ja nahkjad õhukesed lehed. Terve leheservaga lehed on 10–15 cm pikad ja vastaka asetusega. Putkuvatel sortidel kasvab liitsibula keskelt välja õisikuvars, mille tipus moodustub kerajas õisik. Õisik ise aga koosneb väljaarenemata õitest, mis meie kliimavöötmes harilikult ei avane, millel ei moodustu seemneid ega väikesi varre- ehk sigisibulaid. Putkumatutel sortidel ei moodustu õiget õisikuvart, neid on hõlpsam paljundada ja nad säilivad kauem. Punakasvalged õied on koondunud kerajatesse sarikatesse. Maailmas on leitud ka õitsvaid küüslauke, mille õied on mõlemasoolised ja mida tolmeldavad mesilased ja teised putukad. Liitsibula kand koosneb peenikestest lumivalgetest juurtest, mis moodustavad kasvava taime mullaaluse ringikujulise tuginiidistiku.

pisi|Küüslaugu mugul
Kromosoomistik
Küüslaugul on (2n=2x=16) kromosoomi ning see sisaldab DNA-d 32,7 pg 2 C tuuma kohta; selle tuvastamiseks kasutati RAPD-meetodit.M. Paredes C, Viviana Becerra V., María I.,González A, Low genetic diversity among garlic (Allium sativum L.) accessions detected using random amplified polymorphic DNA (RAPD), CHILEAN JOURNAL OF AGRICULTURAL RESEARCH, 2008, vaadatud 06.05.2014S. C. Verma and R. K. Mittal, Chromosome Variation in the Common Garlic, Allium sativum L., 1978, vaadatud 06.05.2014)

Köögiviljakultuurina
Agrotehnika
Eesti
Koduaias kasvatajale
Küüslauk jaotatakse tinglikult ka suvi- ja taliküüslauguks. Suviküüslauke iseloomustab hea säilivus ja väiksem saak ning nad tunduvad toorena süües üpris mahedad. Taliküüslaugud on suurema saagiga, kuid veidi kibedamad.

Paljundamine
pisi|left|Seemnest kasvatatud küüslaugu sibul esimesel aastal
Küüslauku paljundatakse kas seemnetega (generatiivne paljundamine) või küüntega (vegetatiivne paljundamine). Seemnetega paljundamine on pikaajaline. Kulub 2–3 aastat, enne kui kasvab tarbimiskõlbulik küüslaugumugul. Eesti oludes on levinum vegetatiivne paljundamine. Küüslaugu kasvatamiseks tuleks istutusmaterjal vajadusel osta aianduspoest. Toiduks müüdavad küüslaugud on enamasti keemiliselt töödeldud.

Mida suuremad ja tervemad küüned maha istutada, seda tõenäolisem on ka külluslik saak. Saagi koristusel sorteeritakse välja suuremad küüslaugusibulad, et need sügisel uuesti küüntena maha istutada. Istutamisel eraldatakse küüslaugu küüned, püüdes säilitada üksikute küünte ümber olevat kesta. Küüs istutatakse terav tipp üles. 
pisi|Küüslauguküüne läbilõige
Küüslauguküüned istutatakse maasse oktoobris-novembris. Juured hakkavad mullas arenema juba sügisel ning kevadel alustab taim hoogsat kasvu.

Põhja-Eestis võib taliküüslaugul märgata sentimeetripikkusi helerohelisi võrseid juba aprilli alguses (näiteks aprill 2015).

Küüslauk eelistab päikesepaistelist kasvukohta, kuid saab hakkama ka poolvarjus. Kasvab pea igasugusel mullal, kuid eelistab hästi vett läbilaskvat (võib tähendada ka kõrgematele peenardele istutamise vajadust), viljakat, rohke orgaanilise ainesega, kuivapoolset, kergelt happelist (pH 6,2–6,8) kasvupinnast. Küüslaugule sobivad orgaanilised väetised. Kuival perioodil vajab taim kastmist.

Taimehaiguste vältimiseks valida kasvukoht, kus eelneval kolmel aastal ei ole kasvatatud teisi laugu perekonda kuuluvaid taimi.

 Sordid 

Eesti põllumajandusteadlase Maia Raudsepingu arvates meil Eestis käesoleval ajal kohalikke küüslaugusorte ei ole ja seni on kasvatatud meil peamiselt Venemaalt sisse toodud sorte: 'Rostovski' (mitteõitsev), 'Leningradski' (õitsev) ja 'Gribovski' (õitsev).

Haigused
Sagedasemad küüslaugutaimede ja -küünte taimehaigused on:
küüslaugu mosaiikviirus
sibula-hahkhallitus (Botrytis allii Munn.), 
valgemädanik (mügarliudik)
rohehallitus (Penicillium corymbiferum)
sibula-ebajahukaste (Peronospora destructor)
sibularooste (Puccinia allii).

Kahjurid
sibulakoi (Acrolepia assectella Zell.), sibulakärbes ja sibulaingerjas jt.

Saagikoristus
Saak on koristusküps kui küüslaugupesad vajuvad külili ja pealsed muutuvad pruuniks, see toimub juuli lõpu poole ja augustis. Küüslaugu saagikoristusperiood on suhteliselt pikk. Taimede väetamine ja kastmine tuleks lõpetada mõned nädalad enne saagikoristust. Kui 50% taime lehtedest (kui taimedel on järel neli-viis rohelist lehte) on pruuniks muutunud ja kuivanud, tuleks kastmine lõpetada. 450 g küüslauku annab juurdekasvuks 3–4,5 kg küüslauku.

pisi|vasakul|Küüslaugupatsid
Saaki tuleb koristada ettevaatlikult, jälgides, et küüslaugupäid ei muljutaks ega vigastataks. 
Küüslaugu korjamisel on soovitavaks abivahendiks hark. Küüslauku ei soovitata jätta kuivama otsese päiksevalguse kätte. Pärast saagikoristust asetatakse küüslaugud kuivama varjulisse kohta, kus oleks tagatud õhu liikumine ning kaitse vihma ja otsese päiksevalguse eest. Kuivatamine võtab aega 2–3 nädalat. Kolme nädala möödudes võib kuivanud pealsed ja juured eemaldada. Pärast kuivatamist pakendatakse küüslaugud puukastidesse ja/või punutakse küüslaugupatsideks.

Tööstuslike koguste küüslaugu töötlemiseks kasutatakse röntgenikiirgusega või siis koobalti ja tseesiumi radioaktiivsete isotoopidega kiiritamist hävitamaks potentsiaalselt kahjulikke mikroorganisme ja parasiite. Kiiritamisel aga B-rühma vitamiinid lagunevad, ensüümid ja aminohapped muunduvad ning muutub ka vitamiinide biosaadavus.

Küüslauk on külmakindel taim, mis võib talvituda ka kasvukohal. Samuti võib proovida sibulate pimedas keldris ajatamist ja/või toatemperatuuril lillepottides kasvatamist.

Kui lasta küüslaugul vabalt õitseda, võib taliküüslaugu kasvukoht kattuda sigisibulatest kasvanud küüslauguküüntega. Kasvatusnõuete järgimisel on küüslauk üsna kahjurikindel.

Kasvatuspiirkonnad
+Suurimad tootjad 2011. aastal Riik  Toodang,tonnides  Osakaal,%   19 156 000  80,6   1 057 800  4,5   295 845  1,2   295 002  1,2   233 948  1,0   212 601  0,9   209 153  0,9   190 690  0,8   174 363  0,7   171 900  0,7 Maailm kokku  23 769 746 100

Suurimad küüslaugu kasvatuspiirkonnad on Hiina, Hispaania, Prantsusmaa (Cadours, Lautrec, Beaumont de Lomagne, Saint Clar, Toulouse jt), Itaalia, Rumeenia, Bulgaaria, Ungari, Egiptus, Korea, Ameerika Ühendriigid, Venemaa, BangladeshAlejandrina Robledo-Paz, Héctor Manuel Tovar-Soto, Biotechnological Tools for Garlic Propagation and Improvement, vaadatud 10.05.2014 ja Türgi.

80% maailma küüslaugust kasvatatakse Hiinas (2009, 2011).

 Seltsilistaimena 
pisi|Küüslaugutaimed kasvuperioodil

Küüslauku soovitatakse lisaks eraldi köögiviljakultuurina kasvatada ka seltsilistaimena. Porgandite kõrvale istutatud seemneküüslaugud kaitsevad porgandeid porgandikärbse eest ja rooside kõrvale istutatuna kaitseb küüslauk neid lehemädaniku eest. Küüslaugud kasvavad hästi ka kirsi- ja ploomipuude läheduses.

 Küüslaugutaime saadused 
Lisaks ilusale välimusele on küüslauk ka hea köögivili, maitse- ja ravimtaim. Küüslaugumugulaid kasutatakse ka seemneküüslauguna.Heli Raamets, Kohalik küüslauk asub võitlusse Hiina omaga, Maaleht, 13. september 2012, vaadatud 10.05.2014Meelika Sander-Sõrmus,Voore: eestimaine küüslauk vajab väärindamist, 20.03.2013, vaadatud 10.05.2014 

 Küüslauguküüned 

Küüslauguküüned (Allii sativi bulbus, Bulbus Allii Sativi) on küüslaugusaadused, värsked või kuivatatud küüned, mida kasutatakse väga erinevatel eesmärkidel ja valmistusviisidel nii töönduslikult kui ka koduses majapidamises.Ain Raal, "Maailma ravimtaimede entsüklopeedia", lk 51— 52 , Tallinn: Eesti Entsüklopeediakirjastus, 2010Bulbus Allii Sativi, WHO Monographs on Selected Medicinal Plants], 1. köide (1999; 295 lk), lk 16—32, vaadatud 06.05.2014

Eeterlik õli
Küüslaugu eeterlik õli saadakse aurudestillatsiooniga (eemaldatakse vesilahustuvad ühendid). Küüslaugu eeterliku õli sisaldus on 0,2–0,5% (400–500 g küüslauguküüntest saab 1 g eeterlikku õli). Küüslauguküüned jahvatatakse vees, kuumutatakse auruga või ekstraheeritakse orgaanilises lahuses saamaks küüslaugust õli. Auruga destilleeritud küüslauguõli sisaldab sulfiide, millel on kasvajaid ennetav ja raviv ning immuunsüsteemi tugevdav toime.Robert A. Ronzio. "The Encyclopedia of Nutrition and Good Health", 2. trükk, 2003, lk 304

Küüslauguõli kapslid
Küüslauk purustatakse või hakitakse ja hoitakse 24 tundi või kuni 20 kuud taimeõli sees, seejärel kurnatakse. Selle pika valmimisprotsessi käigus mitmed küüslaugus sisalduvad väävliühendid muunduvad ja deaktiveeruvad ning moodustuvad uued inimorganismile kasulikud ühendid. Küüslauguõlikapslite valmistamisel kasutatakse küüslaugukontsentraadiga segatud taimeõli. Keskmine küüslaugukapsel sisaldab 1% küüslauguõli.

Tõmmis
Küüslaugutõmmise saamiseks lastakse viilutatud või tervetel küüslauguküüntel äädikalahuses, vees või alkoholis (vein, viin, piiritus jne) tõmmata.

Küüslaugupulber
Küüslaugupulbrit (Allium sativi bulbi pulvis) kasutatakse maitseainena ja poolfabrikaatide tootmisel, aga ka ravimainena ja söödamaterjalina.KOMISJONI MÄÄRUS (EL) nr 575/2011, 16. juuni 2011, söödamaterjalide kataloogi kohta, KOMISJONI MÄÄRUS (EL) nr 575/2011, 16. juuni 2011, söödamaterjalide kataloogi kohta, L159/46 4.5.1 Küüslauk, kuivatatud, puhta jahvatatud küüslaugu Allium sativum L. pulber, vaadatud 09.05.2014

Küüslauguküüned kas viilutatakse või purustatakse ning seejärel kuivatatakse ja valmistatakse küüslaugupulber. Pulbris säilib enamik värske küüslaugu omadusi, aga mõnevõrra väiksemas kontsentratsioonis.

Monograafiad
Küüslaugupulbri monograafiaid on avaldatud Briti, Euroopa ja Ameerika Ühendriikide Farmakopöades.
Health Canada vaadatud 08.05.2014 (inglise keeles)

Rahvameditsiinis
Eesti rahvameditsiinis tuntakse küüslauku enesetunde parandaja, südame tugevdaja, vererõhu korrastaja ja soole peristaltika parandajana. Küüslaugus leiduvad mikroelemendid seleen ja germaanium suurendavad südamelihase jõudlust. Lenduv fütontsiid allitsiin ja mikroelemendid stimuleerivad immuunsüsteemi tegevust ning mõjuvad hormoonsüsteemi korrastavalt. Küüslauk on hea ka gripiprofülaktikaks, kuid seda üksnes värskelt tarvitades, sest vajalikud fütontsiidid lagunevad kuumutamiselKüüslauk?! Söö terviseks!.

Kasutamine ravimtaimena
Küüslauku peetakse koos naistepuna ja ženšenniga üheks maailma populaarseimaks ravimtaimeks. Taime eeterlik õli ja fütontsiidid on inimorganismile eriti vajalikud, samuti on küüslauk tugeva antibiootilise toimega. Küüslauku kasutatakse rahvameditsiinis vesitõmmisena, taimeteena, leotisena, taimekääritisena ja värskelt. Kaubandusvõrgus on küüslauk saadaval eeterliku õli, kapslite ja pulbrina. Teisalt pole küüslaugu tervistav mõju endiselt tõestatud.

Akadeemilises meditsiinis
pisi|Küüslaugupressiga lõhutud küüslauk
Küüslauk on tõhus vahend ka kõrgvererõhktõve ehk hüpertoonia ravil. Värskes küüslaugus sisalduvatel taimsetel ühenditel on võime lagundada inimorganismis fibriini. Küüslauk ja tema preparaadid sobivad ka madala vererõhuga inimestele, sest küüslauk alandab kõrget ja tõstab madalat vererõhku.

Vereplasma lipoproteiinid ja küüslauk

Uurimused on tuvastanud, et küüslaugul ja temast valmistatud preparaatidel on võime alandada vereplasma lipoproteiinide taset. Arvatakse, et küüslaugu bioaktiivsed ühendid blokeerivad LDL-madaltihedusega lipoproteiinide (ehk nn "halva kolesterooli") metabolismi juba maksas ja komplekteerivad HDL-kõrgtihedusega lipoproteiine (ehk "head kolesterooli"), mille ringlus vereplasma ühenditega koos on kiirem. LDL-madaltihedusega lipoproteiinide kõrgete näitajate korral soovitatakse süüa 2–3 küüslaugu küünt päevas ja seda eelistatult värskena.

Katsed on näidanud, et pidev küüslaugu söömine hoiab ära ateroskleroosi ja soodustab põie-, neeru- ja sapiliiva ning sapikivide lagunemist ja puhastab verd kahjulikest ainevahetusjääkidest. Küüslauk omastatakse kiirelt ja ta püsib organismis suhteliselt kaua, mistõttu piisab raviefekti saavutamiseks 1–2 küünest päevas. Küüslauk säilitab enamuse oma tervistavad omadusi ka kuumutamisel.M. Mutanen. "Vegetables, Whole Grains and their derivatives in Cancer Prevention", 2011, ISBN 978-90-481-9800-9, vaadatud 22.05.2014

Kasvajate ravi ja küüslauk
Küüslaugu kui kasvajatevastase ravimiga tegelevad teadlased väga aktiivselt. Nii on Rahvusvahelise Vähiuuringute Instituudi kaudu võimalik tutvuda käimasolevate teaduslike uuringute ja kliiniliste katsete tulemustega.Garlic and Cancer Prevention, National Cancer Institute Uuringute järgi aitab küüslauk ja/või selle derivaadid ennetada ning ravida eelkõige rinna-, eesnäärme-, söögitoru-, kõhu-, pankrease- ja jämesoole pahaloomulisi kasvajaid.W.C.S. Cho, "Evidence-Based Anticancer Materia Medica", 2011, ISBN 978-94-007-0525-8G. L. Blackburn, V. Liang W. Go, J. Milner, "Nutritional Oncology", 2006, ISBN 978-0-12-088393-6

Antibakteriaalne toime (osaline)
Esimesena tõestasid küüslaugu antibakteriaalse toime Cavallito ja Bailey 1944. aastalUnited States Patent Office. Ühes katses märkasid uurijad (Walton, Herbold&Lendegren 1936–1938 – Journal of Food Science), et ainuüksi purustatud toore küüslaugu lõhn tapab baktereid kuni 20 cm raadiuses 4 tunni vältel.L.Walton, M. Herbold, C. C. Lindegren, Bactericidal effects of vapors from crushed garlic, Journal of Food Science, 1. väljaanne, nr 2, lk 163–169, märts 1936, 25. august 2006, DOI: 10.1111/j.1365-2621.1936.tb17778.x

pisi|Ravimiresistentne Staphylococcus aureus

Küüslauguekstraktid hävitavad mitmeid antibiootikumidele 
resistentseid baktereid, nagu Helicobacter pylori, Escherichia coli, Staphylococcus aureus, Streptococcus β hemolyticus, Proteus mirabilis, Pseudomonas aeruginosa, Acinetobacter baumanii, Klebsiella pneumoniae, Shigella dysenteriae, Shigella flexneni, Shigella sonnei.Iram Gull jt, Inhibitory effect of Allium sativum and Zingiber officinale extracts on clinically important drug resistant pathogenic bacteria, Annals of Clinical Microbiology and Antimicrobials 2012, 11:8 doi:10.1186/1476-0711-11-8, 27. aprill 2012

Küüslaugul ja tema vormidel on aktiivne toime bakter-, viirus-, parasiit- ja seennakkuste ravis.Z. M. Ross, E. A. O'Gara, D. J. Hill, H. V. Sleightholme, D. J. Maslin, Antimicrobial Properties of Garlic Oil against Human Enteric Bacteria: Evaluation of Methodologies and Comparisons with Garlic Oil Sulfides and Garlic Powder, doi: 10.1128/AEM.67.1.475-480.2001, "Appl. Environ. Microbiol."January 2001 vol. 67 no. 1 475–480 Küüslaugu suuremates kogustes (rohkem kui 1 küüs või 4 g küüslaugupreparaate korraga) tarvitamist tasub vältida inimestel, keda ootab ees operatsioon, kellel on vere hüübimishäired, maohaavad (võib liigselt ärritada), suhkurdiabeet või kilpnäärme talitlushäired (küüslauk võib suuresti sekkuda joodi metabolismi). Küüslauk vähendab paratsetamooli toimet ja takistab HIV-ravimite sisenemist keharakkudesse (mõningate uuringute järgi kuni 40% ulatuses).

Antimükobakteriaalne toime (osaline)
Küüslaugu etanooliekstrakt evib laboratoosete katsete käigus eraldatud kliiniliste tuberkuloosi mükobakterite, nii mitteresistentsel kui multiresistentsetel isolaatidel, inhibeerivat toimet.Hannan A, Ikram Ullah M, Usman M, Hussain S, Absar M, Javed K., activity of garlic (Allium sativum) against multi-drug resistant and non-multi-drug resistant mycobacterium tuberculosis., Pak J Pharm Sci. jaanuar 2011 ;24(1):81-5.>

Seentevastane toime (osaline)
Mikrobioloogilise laboratoorse uuringu käigus uuriti steriilse küüslaugupulbri toimet Candida albicansi (söötmel) levikule ja tulemused näitavad küüslaugupreparaatides sisalduvate ainete seentevastast toimet.Katey M. Lemar, Ourania Passa, Miguel A. Aon, Sonia Cortassa, Carsten T. Müller, Sue Plummer, Brian O'Rourke, David Lloyd, Allyl alcohol and garlic (Allium sativum) extract produce oxidative stress in Candida albicans, doi: 10.1099/mic.0.28095-0Microbiology October 2005, 151. köide, no. 10 3257-3265,

Söögiküüslauk
pisi|Küüslauguküüntest valmistatakse kuulsat Itaalia salatikastet aioli't
Küüslauku kasutatakse laialdaselt ka kulinaarias. Arvatavasti leidub küüslauku sisaldavaid toite paljude rahvaste köökides, kuid rohkelt leiab ta kasutust mehhiko, kariibi, india, vene, eesti ja ka Vahemere maade köögis.

Küüslaugu maitse – mahedamast kuni eriti teravani – sõltub osaliselt ka sellest, kui ruttu teda pärast peenralt koristamist süüakse. Noor ja värske küüslauk on reeglina mahedam ja mahlasem. Küüslaugu lisamine parandab toiduainete säilivust.

Küüslaukude valmistamiseks kasutatakse kõige erinevamaid kulinaarseid valmistamisviise: hautamine, keetmine, praadimine, grillimine, marineerimine ja ka suitsutamine. Valmistusviisid muudavad küüslaugu maitse-, lõhna- ja raviomadusi. Marineeritud (terved küüned, viilutatult, tükeldatult või purustatult äädikalahuses) küüslaugu tervistavad omadused pika säilivusaja (5 kuni isegi 15 aastat) jooksul üksnes paranevad.

Kõige lõhnarikkam on toores küüslauk. Töödeldud lõhnakomponendid muunduvad. Nii näiteks eemaldab küüslaugu keetmine (vees, piimas, puljongis jne) talle omase lõhna. Kuivatatud küüslauk on pea lõhnatu, lisades sellele vett, lõhn taasaktiveerub.

Biokeemiline koostis
Küüslauk sisaldab rohkem kui 200 keemilist ühendit. Seal hulgas peaaegu 100 väävliühendit (0,1% kogumassist) ehk sulfiidi. Küüslauk sisaldab ka suures koguses fütokemikaali lignaan – keskmiselt 580 mikrogrammi 100 grammi kohta. Just lignaani mõju inimorganismile seostatakse kasvajatevastase toimega.

Küüslauk sisaldab teadaolevalt 10 liiki looduslikku suhkrut: monosahhariide (arabinoos, fruktoos, galaktoos, glükoos jne) ja polüsahhariide (inuliin jne). Suhkrud moodustavad küüslauguküünest ¼.

Küüslaugus leidub 0,3% väävlit sisaldavat lõhnata ainet alliini, mis mugula peenestamisel laguneb ensüümide toimel kiiresti allitsiiniks, mis annabki küüslaugule tema spetsiifilise lõhna. Alliin laguneb ensüümide mõjul tugeva antibiootilise toimega allitsiiniks, allüülpropüüldisulfiidiks, diallüüldisulfiidiks ja diallüültrisulfiidiks – väävliühendeid sisaldavadki peamiselt lenduvad õlid. Eeterliku õli kogus on vähene 0,1–0,4%, sisaldab aga S-allüülmerkaptotsüsteiini ja S-metüülmerkaptotsüsteiini, terpeenidest tsitraali, geraniooli, linalooli jne. Allitsiin on õline vedelik ja väga ebapüsiv ühend, temast tekivad aja jooksul ajoeenid, vinüülditiinid, oligo- ja polüsulfiidid. Allitsiin ei ole värskes küüslaugus bioloogiliselt aktiivne. Värske küüslauk sisaldab ensüümi allinaas ja aminohapet alliin, mis paiknevad küüslaugus üksteisest eraldi. Kui küüslauk langeb seente ja/või mikroobide rünnaku alla ja küüslaugumembraan saab kahjustada, muunduvad eelpoolnimetatud ühendid allitsiiniks, mis aitab tõrjuda kahjustajate rünnaku.

Vitamiinide ja mineraalide sisaldus: B-rühma vitamiinid (B1 (tiamiin), B3 (PP-vitamiin, nikotiinhape, niatsiin), B5 (pantoteenhape), B8 jne). Allitsiin segunedes tiamiiniga (tuntud vesilahustuv B-rühma vitamiin B1) moodustab allitiamiin, mille omadused on lihtsustatult samad kui tiamiinil kuid kordades efektiivsemad. Tiamiin osaleb ja on asendamatu keha energiatootmises: energia vabaneb ja liigub kehas glükoosi muundumisel. Allitiamiin aitab kehal glükoosi säilitada ja koguda – ning vajadusel kasutada. Lisaks sisaldab küüslauk A- ja C-vitamiini, flavanoide, askorbiinhapet, järgmisi elemente sisukate jälgedena: fosforit, kaaliumi, koobaltit, kroomi, väävlit, seleeni, kaltsiumi, mangaani, magneesiumi, germaaniumi, naatriumi, rauda, mangaani, joodi, tsinki.

Küüslauk sisaldab rohkem kui ükski teine toiduaine nukleiinhapet adenosiini, mis on DNA (desoksüribonukleiinhape) ja RNA (ribonukleiinhape) koostematerjal.

Toitainesisalduselt (süsivesikud, tärklis jne) hinnatakse küüslauku suhteliselt märkimisväärseks – 1 g annab ligikaudu 1 kcal energiat. Sisaldab kuni 8% valke.

 Rahvapäraseid nimetusi 
Küüslauku nimetatakse ajalooliselt ka "haisvaks ehk lehkavaks roosiks".stinking roseEarl Mindell et al 1998 Eestis on selle rahvapärased nimetused näiteks kiblok, tõusurohi, piusa, purokese jne.

Küüslauk kultuuris
pisi|Vampiir, Philip Burne-Jones
1550. aastaga eKr dateeritud vanaegiptuse papüürus märgib 22 retsepti, milles on kasutatud küüslauku. Egiptlased kasutasid seda toonikumina, mis tugevdas füüsilist vastupidavust ja oli sagedasti püramiidide ehitajate söögilaual. Islamiusuliste legendi järgi 'hüppas' küüslauk välja Eedeni aiast pagendatud Saatana vasaku jala jäljest.Ellen Spector Platt, Garlic, Onion, and Other Alliums, lk 29, 2003, vaadatud 22.05.2014

Küüslauku teatakse ajaloost just tema kaitsevõime tõttu, kas siis vampiiride vastu või potentsiravimina, kuid peamiselt siiski nakkuste ärahoidjana ja kõrvaldajana. Sajandeid on küüslauku kasutatud afrodisiaakumina ja ka armuloitsudes.Michael Albertson et al 2002

Homeros on kirjeldanud küüslauku kui lehkavat roosi. Hippokrates uskus, et küüslauguga saab ravida emaka pahaloomulisi kasvajaid ja indiaanlased kasutasid küüslauku mao pahaloomuliste kasvajate korral. Plinius Vanema teatel raviti küüslauguga kollatõve, epilepsiat, nahahaigusi, sügelisi, mandlitepõletikku, kõõma ja kasvajaid. Samuti oli küüslauk vastumürk ja ravim skorpionite, hiirte-, koerte ja maohammustuste korral. Rooma talupojad sõidki saagikoristuse ajal topeltkoguses küüslauku, kaitsmaks end madude võimaliku ründe eest. Kreeklased tarvitasid seda lahtistina ja hiinlased kõrgvererõhktõve korral.

Viikingid ja foiniiklased ülistasid küüslauku nii toiduna kui ka ravimina. Muhkkatkuepideemiate ajal Euroopas kasutati seda nii kaitseks katku eest kui haiguse raviks. 17. sajandil pakkus taimedega ravitseja Parkinson küüslauku vastumürgiks surmaputke ja käokinga mürgistuse korral. 18. sajandil kasutasid venelased küüslauku gripirohuna, seepärast teatakse küüslauku ka kui "vene penitsilliini". Louis Pasteur märkas oma katsetes (1858), et küüslaugumahlal on ülimalt efektiivne antibakteriaalne mõju. 19. sajandil raviti küüslauguga amöboidset düsenteeriat (nt Albert Schweitzer), tüüfust, koolerat. 20. sajandi alguses raviti küüslauguga tuberkuloosi, samuti kasutati seda antibiootikumi või antiseptikuna haavade tarbeks Teise maailmasõja aastatel, ravides sepsist ja gangreeni. Ka eestimaalastele on pakkunud küüslauk juba mõne sajandi vältel abi tervise säilitamisel ja parandamisel.

Küüslaugufestival
Kuulsaid küüslaugufestivale peetakse Suurbritannias (Wighti saare küüslaugufestival alates 1983. aastast) ja USA-s (Gilroy küüslaugufestival toimub alates 1979. aastast). Eesti kohalik küüslaugufestival toimub alates 2008. aastast Jõgeval. Portugalis Portos kantakse iga-aastastel pidustustel õitsvaid küüslaugutaimi ja nüpeldatakse nendega hea õnne kindlustamiseks oma naabreid. Kui keegi juhtub mõistuse kaotama, keerutatakse taime tema pea kohal ja hüütakse: "Võta aru pähe!"

Vaata ka
Must küüslauk

 Viited 

Välislingid


Küüslauk?! Söö terviseks! 
Küüslauk – maitseainete kuningas ja parim vahend haiguste vastu
Kus küüslauk, seal tervis 
Küüslauk
Stinking rose
Küüslaugufestivale
 Priit Põldma, EMÜ teadur, Ilusa küüslaugu saladus, 2. aprill 2015


Kategooria:Laugulised
Kategooria:Ravimtaimed